A Tudományos Számítások Virtuális Intézete

ALAPSZABÁLYA

Tartalom

[Preambulum 2](#_Toc129863596)

[I. Általános rendelkezések 2](#_Toc129863597)

[II. Az Intézet célja és tevékenysége 2](#_Toc129863598)

[III. Az Intézet tagjai 3](#_Toc129863599)

[III.1. Az intézeti tagság létrejötte 3](#_Toc129863600)

[III.2. Az intézeti tagság megszűnése 5](#_Toc129863601)

[IV. Az Intézet testületei 5](#_Toc129863602)

[V. A Taggyűlés 6](#_Toc129863603)

[VI. Az Elnökség 7](#_Toc129863604)

[VII. Vezető tisztségviselők 9](#_Toc129863605)

[VII.1. Az Elnök 9](#_Toc129863606)

[VII.2. Az Alelnök 10](#_Toc129863607)

[VII.3. A Tiszteletbeli Elnökök 10](#_Toc129863608)

[VII.4. A Titkár 10](#_Toc129863609)

[VII.5. A Másodtitkárok 10](#_Toc129863610)

[VII.6. A Pénztáros 10](#_Toc129863611)

[VII.7. A Felügyelő Bizottság 10](#_Toc129863612)

[VIII. A Központi Szervek 10](#_Toc129863613)

[VIII.1. Az Felügyelő Bizottság 10](#_Toc129863614)

[VIII.2. A Fegyelmi Bizottság 11](#_Toc129863615)

[IX. A testületek határozatképessége 12](#_Toc129863616)

[X. Határozathozatal 12](#_Toc129863617)

[XI. Választások 14](#_Toc129863618)

[XII. Az Intézet pénzgazdálkodása és működésének főbb kérdései 14](#_Toc129863619)

[XIII. Az Intézet megszűnésével kapcsolatos előírások 15](#_Toc129863620)

[XIV. Vegyes rendelkezések 15](#_Toc129863621)

[XV. Záradék 15](#_Toc129863622)

# Preambulum

A tudományos számítások egy közös szemlélet, paradigma rendszer által meghatározott önálló tudományos szakterület. E terület a numerikus analízis, numerikus matematika, elméleti és alkalmazott statisztika valamint más matematikai szakterületek alapjaira épül befogadva és hasznosítva más természet- társadalom-, human- és életudományok elemzési módszereit. A tudományos számításokat a lehető legszélesebb értelemben értjük, bele értve többek között a statisztikát, adattudományt, adatbányászatot, szimulációt, gépi tanulást, mesterséges intelligenciát. Művelése szigorúan követi tudományos megközelítés, feltárás elveit.

**Alapító tagokként elhatároztuk egy olyan szervezet létrehozását, amelynek célja a tudományos számítások hazai fejlődésének, művelésének támogatása és tudományos diszciplínaként való elfogadtatása. Ezért mai napon létrehozzuk a Tudományos Számítások Virtuális Intézete Egyesületét.**

Az Intézet horizontális szervezet, nincs sem alá sem fölérendelve más szervezetnek, tevékenységét tagjainak önkéntes, a közös célok érdekében kifejtett tevékenysége teremti meg.

A Polgári Törvénykönyvről szóló 2013. évi V. törvény (Ptk.) és az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (Ectv.) rendelkezéseinek megfelelve a tagok az alábbi tartalommal fogadják el a szervezet alapszabályát:

# I. Általános rendelkezések

Az Intézet neve: Tudományos Számítások Virtuális Intézete Egyesület (továbbiakban Intézet)

Az Intézet rövid neve: Tudományos Számítások Virtuális Intézete

Az Intézet neve angolul: Virtual Institute for Scientific Computing

Az Intézet a Taggyűlés hozzájárulásával tagja lehet más hazai és nemzetközi tudományos szervezetnek.

Az Intézet székhelye: 1121 Budapest, Konkoly Thege Miklós út 29-33 működési területe: országos

Az Intézetet a Fővárosi Bíróság az XXXX. évi yy. tv. 154-ának (1) bekezdése alapján zzz. sorszám alatt a társadalmi szervezetek nyilvántartásába vette.

Az Intézet mint önálló jogi személy működik, ami megfelel

* **a 2013. évi V. törvény** a Polgári Törvénykönyvről;
* **2011. évi CLXXV. törvény** az egyesülési jogról, a közhasznú jogállásról, valamint a civil szervezetek működéséről és támogatásáról, valamit
* **a 2011. évi CLXXXI. törvény** a civil szervezetek bírósági nyilvántartásáról és ezzel összefüggő eljárási szabályokról szóló rendelkezéseinek.

Az Intézet honlapjának címe: [www.visc.hu](http://www.visc.hu)

Az Intézet adószáma: xxxx

Az Intézet statisztikai számjele: yyyyy

Az Intézet bankszámláját vezető pénzintézet ZZZZZZZZZZ , az Intézet bankszámlaszáma: zzbbb7777

# II. Az Intézet célja és tevékenysége

1. Az Intézet Magyarország Alaptörvényének szellemében az alábbi célokat követi. Elősegíti:
   1. a tudományos számítások szaktudománykét való elismertetését;
   2. a tudományos számítások kutatását;
   3. a tudományos számítások széleskörű alkalmazását;
   4. a tudományos számítások oktatásával kapcsolatos kérdések megoldását;
   5. a tudományos számítások területén az utánpótlás biztosítását
   6. a tudományos számítások művelőinek szakmai tájékozódását és érdekvédelmét.
2. Az Intézet tevékenysége tagjainak aktív, önkéntes részvételén keresztül valósul meg (ez alól csak az alapcélokat szolgáló, azokkal összhangban lévő megbízások, szolgáltatások igénybevétele lehet kivétel, például terembérlet).
3. E célok megvalósítása érdekében az Intézet lehetőséget biztosít
4. tudományos számítások eredményeinek ismertetésére, népszerűsítésére;
5. a tudományos számítások elvi kérdéseinek tudományos elemzésére;
6. időszerű tudomány- és oktatáspolitikai kérdések megvitatására.
7. Az Intézet kongresszusokat, kollokviumokat stb. rendez önállóan vagy más szervekkel együtt;
8. munkacsoportjai szemináriumokat szerveznek;
9. megvitatja, és társadalmi úton elősegíti tudományos számítások napi gyakorlattal kapcsolatos kérdéseinek megoldását, és ennek érdekében szükség esetén javaslatokat dolgoz ki állami szervek illetve más tudományos fórumok, szervezetek részére, illetve ezek felkérésére szakvéleményt ad;
10. fiatal, tehetséges kutatókat kutat fel;
11. előmozdítja továbbképzésüket;
12. pályadíjakat és emlékdíjakat tűz ki;
13. tagjai kutatási témákat hirdetnek meg a számukra;
14. pénzügyi lehetőségeihez mérten kutatási tevékenységet folytat;
    1. ösztöndíjak kiírásán,
    2. megbízási szerződéseket kötésén keresztül
    3. ezek szakmai megalapozottságának biztosítására, lebonyolítására, ellenőrzésére az Elnökség eseti bizottságokat illetve munkacsoportokat hoz létre.
15. Kapcsolatépítésre törekszik hasonló külföldi intézetekkel, intézményekkel, reciprocitási egyezmények kötését is beleértve;
16. Segíti az Intézet tagjainak közös pályázati törekvéseit
17. Az Intézet céljainak megvalósítása érdekében magyar és nemzetközi pályázatokon vesz részt.
18. Az Intézet rendezvényein nem csak az Intézet tagjai vehetnek részt.
19. Az Intézet nem zárja ki, hogy tagjain kívül más is részesülhessen a szolgáltatásaiból.
20. Az Intézet
21. közvetlen politikai tevékenységet nem folytathat (így pl. nem állíthat, és nem támogathat országgyűlési képviselőjelöltet), szervezete pártoktól független és azoknak anyagi támogatást nem nyújt;
22. semminemű támogatást nem fogadhat el pártoktól;
23. teljes függetlenségét nyilvánítja ki valamennyi parlamenti és parlamenten kívüli párttól.

# III. Az Intézet tagjai

## III.1. Az intézeti tagság létrejötte

1. Az intézet tagja lehet:
   1. bármely büntetlen előéletű magyar vagy külföldi természetes személy (a továbbiakban együttesen egyéni (rendes) tag);
   2. jogi személy, illetve jogi személyiség nélküli gazdasági társaság (a továbbiakban együttesen jogi tag); aki
      1. az Intézet céljait támogatja,
      2. alapszabályát elfogadja,
      3. munkájában részt kíván venni,
      4. az előírt, illetve vállalt anyagi hozzájárulást befizeti, és a Társaság tagjai közé felveszik.
   3. Nem lehet tagja politikai párt és munkavállaló érdekképviselet.
2. Az Intézet tagjai (rendes) tagok, társult tagok, tiszteletbeli tagok, örökös tagok vagy pártoló tagok.
3. Az Intézet tagja
   1. nem veszélyeztetheti az Intézet céljának megvalósítását és az Intézet tevékenységét;
   2. köteles a tagdíjat annak esedékességéig megfizetni, az alapszabályban foglalt kivételekkel;
   3. köteles az Intézet alapszabályának, a döntéshozó szervek határozatainak reá vonatkozó előírásait, rendelkezéseit betartani;
   4. köteles a lakcímét annak megváltozását követő 30 napon belül az Elnökséghez bejelenteni.
4. Az Intézet megbecsülése jeléül tiszteletbeli tagokat választhat.
5. Az Intézet örökös tagjává választhat olyan személyt, aki hosszú időn át különösen jelentős munkát végzett az Intézet javára.
6. Az Intézet pártoló tagja lehet minden olyan természetes vagy jogi személy, aki vagyoni hozzájárulásával (magánszemély esetén tagdíj befizetésével vagy magasabb támogatással) támogatja az Intézet tevékenységét.
7. Tiszteletbeli és örökös tagság keletkezése nem kérelem alapján, hanem a Taggyűlés döntésével jön létre.
8. Az alapító tagok az Intézet rendes tagjai lesznek. Tagságuk az alapszabály elfogadásával, a belépési nyilatkozat kitöltésével a bejegyzést megelőzően jön létre. A további tagok felvétele az alábbiak szerint történik.
9. További tagok felvétele:
   1. Az Elnökség kivételes esetekben két tag ajánlása mellett a hozzá benyújtott belépési nyilatkozat alapján dönthet úgy, hogy a jelölt rendes tagkén kerüljön felvételre. Minden egyéb esetben a jelentkező társult vagy pártóló taggá válhat. Az Elnökséghez benyújtott kérelemről a beérkezésétől számított 30 napon belül, egyszerű szótöbbséggel, nyílt szavazással határoz az Elnökség.
10. A társult tagok egy, illetve két év (esetleg hosszabb idő után) után válnak rendes taggá két rendes tag ajánlása alapján. A rendes taggá válás fő kritériuma az Intézet céljaival való azonosulás, az azokkal összhangban kifejtett aktív tevékenység. Az ajánlásokról az Elnökség dönt. A fellebbezés rendje megegyezik a tagfelvételnél alkalmazottal.
11. A társult és pártoló tagok esetében a belépési nyilatkozatot az Elnökséghez kell benyújtani, amely a kérelem beérkezésétől számított 30 napon belül, egyszerű szótöbbséggel, nyílt szavazással határoz a tagfelvételről.
12. A tagfelvételi határozatot annak meghozatalát követő 8 napon belül írásba foglaltan, igazolt módon kell megküldeni a tagfelvételt kérelmező számára. A tagfelvételi kérelem elutasítása esetén 15 napon belül a Taggyűléshez lehet fellebbezni. A fellebbezést a Taggyűlés a soron következő rendes ülésén veszi napirendre, soron kívüli Taggyűlést a fellebbezés nem involvál, de az Elnökség kezdeményezhet.
13. Tagfelvételi kérelem Taggyűlés általi elutasítása esetén a határozat ellen jogorvoslatnak helye nincs.
14. A rendes tagok jogai:
15. részt vehetnek az Intézet minden rendezvényén, továbbá az Intézet megbízásából részt vehetnek külföldi tanulmányutakon, rendezvényeken stb.;
16. kérhetik az Intézet támogatását az Intézet céljaival összefüggő javaslatok megvalósítására;
17. felszólalhatnak és kérdést tehetnek fel az Intézet Taggyűlésén;
18. választójoguk van a Taggyűlésén;
19. megválaszthatók bármely Intézeti tisztségre;
20. javaslatot, beadványt, panaszt intézhetnek az Intézet bármely testületéhez;
21. bírálhatják az Intézet bármely testületének vagy tagjának Intézeti tevékenységét;
22. jogosultak az Intézet szolgáltatásait igénybe venni.
23. A rendes tagok kötelességei:
    1. megtartani az Intézet Alapszabályát és Fegyelmi Szabályzatát;
    2. aktívan részt venni az Intézet céljainak megvalósításában;
    3. az Intézet honlapján ismertetni saját, illetve csoportja kutatási tevékenységét, azt félévenként legalább egyszer frissíteni;
    4. rendszeresen fizetni a tagsági díjat, a felvétel évét is beleértve;
    5. teljesíteni az alapszabályban meghatározott tagi kötelezettségeket.
24. Társult tag jogai megegyeznek a rendes tagok jogaival és kötelességeivel, kivéve, hogy nem választ és vezető tisztségviselővé nem választható, valamint a döntéshozatali eljárásban csak tanácskozási joggal vehet részt.
25. A természetes személy pártoló tag jogai megegyeznek a társult tagok jogaival, kivéve, hogy nem választ és vezető tisztségviselővé nem választható, valamint a döntéshozatali eljárásban csak tanácskozási joggal vehet részt.
26. A jogi személy pártoló tag jogai:
    1. képviseltetheti magát tanácskozási joggal az Intézet rendezvényein;
    2. igényt tarthat arra, hogy dolgozói részére az Intézet rendezvényeket szervezzen (annak költségeinek fedezése mellett) de tűrniük kell a rendezvény nyilvánosságát;
    3. kérheti az Intézet segítségét tudományos problémáinak megoldásához és dolgozóinak szakmai továbbképzéséhez;
    4. nem veszélyeztetheti az Intézet céljának megvalósítását.
27. A természetes személy és jogi személy pártoló tagok kötelességei ugyanazok, mint a rendes tagok kötelességei. A pártoló tag az Intézet tevékenységében csak vagyoni hozzájárulással vehet részt, kötelezettsége a vállalt vagyoni hozzájárulás megfizetése.
28. Költségvetési szerv az Intézet pártoló tagja nem lehet.
29. A tiszteletbeli és az örökös (nem rendes) tagok jogai megegyeznek a társult tagok jogaival, kötelezettségivel.
30. Az Intézet tagjai vagyoni hozzájárulásként — a pártoló tagok kivételével - tagdíjat fizetnek. A tagdíj összege legalább 600 Ft/év, amelyet legkésőbb minden év július 31. napjáig kell egy összegben, az Intézet házipénztárába vagy az Intézet bankszámlájára történő átutalás útján megfizetni.
31. A tiszteletbeli és az örökös tagok valamint a 70 éven felüliek nem kötelesek tagdíjat fizetni.

## III.2. Az intézeti tagság megszűnése

* + - 1. Az Intézeti tagság a következő okok folytán szűnik meg:
  1. haláleset,
  2. kilépés,
  3. kizárás,
  4. jogi személy jogutód nélküli megszűnése,
  5. a tagsági jogviszony Intézet általi felmondása.

1. Ha az alapszabály a tagságot feltételekhez köti és a tag nem felel meg ezeknek a feltételeknek, továbbá, ha a tag a tagdíjhátralékot felszólítás ellenére nem fizeti meg, az Intézet a tagsági jogviszonyt harmincnapos határidővel írásban felmondhatja. A felmondásról az Intézet Elnöksége dönt.
2. Az Elnökség vizsgálhatja, hogy a tag az Intézet céljaival összhangban fejti-e ki tevékenységét az Intézet keretei között illetve nem sért általános etikai, illetve tudományetikai elveket. Amennyiben ilyen sérelem vélelme áll fenn az Elnökség illetve bármely tag fordulhat az Fegyelmi bizottsághoz és kellő indoklással kérheti a tag kizárását. A Fegyelmi bizottság köteles 30 mapon belül (különleges késleltető körülmények kivételéve) a kérelmet kivizsgálni és javaslatáról az Elnökséget, ill. a kérelmezőt és a tagságot tájékoztatni. Az Elnökség mérlegelés után dönt a kizárásról. Amennyiben az Elnökség és a Fegyelmi bizottság álláspontja eltér, bármely fél kérheti a Taggyűlés állásfoglalását összehívás vagy online szavazás útján. A tagok igy kinyilvánított véleménye az Elnökségre nézve kötelező. A kizárásra javasolt az Elnökség döntése ellen fellebbezhet a Taggyűléshez. Annak határozata ellen további jogorvoslatnak helye nincs.
3. Az Intézetből kilépni az Elnökséghez küldött írásbeli bejelentés útján lehet. A bejelentést indokolni nem szükséges. A tagsági jogviszony a nyilatkozatának az Elnökséghez történő megérkezése napján szűnik meg.
4. Azt a tagot, aki tagsági díjával legalább ötéves hátralékban van, az Elnökség kizárhatja a tagok sorából, ha ismételt írásbeli felszólítás ellenére sem tesz eleget tagdíjfizetési kötelezettségének.
5. A tagnak az Intézet alapszabályát vagy Taggyűlés határozatát súlyosan vagy ismételten sértő magatartása esetén az Elnökség - bármely tag vagy Intézeti szerv kezdeményezésére - a taggal szemben kizárási eljárást folytathat le.
6. Az érdekelt személyt tagságának megszüntetéséről az Intézet írásban értesíti.
7. Az Intézetbe való újrafelvétel indokolással kérhető a tagság megszűnését kimondó jogerős határozatot követő fél év elteltével.
8. A tagjegyzék az alapszabály elkülönített mellékletét képezi.

# IV. Az Intézet testületei

* + - 1. Az Intézet testületei:
  1. a vezető szervek,
  2. központi szervek,
  3. munkacsoportok,
  4. a Taggyűlés illetve az Elnökség által kiküldött időszaki bizottságok.
     + 1. Az Intézet vezető szervei:
          1. a Taggyűlés,
          2. az Elnökség.

3) Az Intézet központi szervei:

* 1. a Felügyelő Bizottság,
  2. a Fegyelmi Bizottság.

4) A Taggyűlés, valamint az ügyintéző és képviseleti szervek ülései nyilvánosak, azonban olyan témák megvitatása esetén, amelyeknél a nyilvánosság személyiségi jogokat vagy üzleti érdeket sért, a testület dönthet a nyilvánosság kizárásáról.

# V. A Taggyűlés

1. A Taggyűlés az Intézet legfőbb döntéshozó szerve.
   1. A Taggyűlés Intézetet érintő bármely kérdésben dönthet.
   2. A Taggyűlés (szükség esetén) online, illetve hibrid módon is megtartható a nyílt és titkos szavazás biztosításával, továbbá a jelenlét ellenőrizhetőségének biztosítása mellett.
   3. Az Elnök online szavazást kezdeményezhet, amelynek eredményességére és eredményére a Taggyűlésre vonatkozó szabályok érvényesek, az igy született határozatokat Taggyűlési határozatként kell tekinteni.
2. A Taggyűlés
   1. szükség esetén módosítja az Intézet Alapszabályát és Ügyrendjét;
   2. megvitatja az Intézetnek a legutóbbi Taggyűlés óta végzett munkáját, meghatározza a soron következő időszak legfontosabb feladatait;
   3. dönt az Intézet éves költségvetéséről, ezen belül:
      1. az ügyvezető szervnek az Intézet vagyoni helyzetéről szóló jelentésének elfogadásáról;
      2. megtárgyalja az évi beszámolót, illetve elfogadja az előző évről szóló számviteli beszámolót;
      3. meghallgatja az Felügyelő Bizottság jelentését;
      4. megállapítja a rendes tagok tagsági díját;
   4. elfogadja az Intézet közhasznúsági jelentését;
   5. felülvizsgálja az Elnökség megfellebbezett határozatait, és dönt mindazokban a kérdésekben, amelyeket az Elnökség eléterjeszt;
   6. megtárgyalja a tagok által a Taggyűlés időpontja előtt legalább két héttel írásban beterjesztett javaslatokat, illetve dönt e javaslatok érdemi elintézésének előkészítésére vonatkozólag;
   7. megvitatja az Intézet pénztárosának jelentését:
      1. határoz a fontosabb vagyoni jogügyletek,
      2. szerződések ügyében;
      3. illetve jóváhagyja az Elnökség erre vonatkozó határozatait;
   8. megadja a felmentvést a leköszönő vezető és központi szerveknek, felelős tisztségviselő tagoknak; indoklással visszahívhat a Taggyűlés által korábban megválasztott tisztségviselő tagokat;
   9. megválasztja névre és tisztségekre szólóan három évre a vezető és központi szervek tagjait és behívási sorrendjük meghatározásával póttagjait;
   10. megválasztja határidő nélkül az Intézet tiszteletbeli Elnökeit;
   11. dönt magyar és nemzetközi szövetségekbe való be- és belőlük való kilépésről;
   12. kimondja az Intézet más egyesülettel való egyesülést, szétválását vagy feloszlását;
   13. megszűnését, az Intézet céljának módosítását;
   14. dönt a vezető tisztségviselők megválasztásáról, visszahívásáról és díjazásának megállapításáról;
   15. gyakorolja a vezető tisztségviselő feletti munkáltatói jogokat, ha a vezető tisztségviselő az Intézettel munkaviszonyban áll;
   16. dönt az olyan szerződés megkötésének jóváhagyásáról, amelyet az Intézet saját tagjával, vezető tisztségviselőjével, az Felügyelő bizottság tagjával vagy ezek hozzátartozójával köt;
   17. dönt a jelenlegi és korábbi Intézeti tagok, a vezető tisztségviselők és az Felügyelő bizottsági tagok vagy más Intézeti szervek tagjai elleni kártérítési igények érvényesítéséról;
   18. megválasztja az Felügyelő- és Fegyelmi bizottság tagjait, dönt visszahívásukról és díjazásuk megállapításáról;
   19. megválasztja a választott könyvvizsgálót, dönt visszahívásáról és díjazásának megállapításáról;
   20. dönt a végelszámoló kijelöléséről.
3. Az Elnökség a Taggyűlés rendes ülését évente köteles összehívni. Ha a választott tisztségviselők megbízatása lejár, a Taggyűlés napirendjére kell tűzni a tisztújítást.
4. Az Elnökség a Taggyűlés rendkívüli ülését bármikor összehívhatja. Ha az Intézet teljes taglétszámának legalább egyharmada, vagy az Elnökség legalább fele vagy az Felügyelő Bizottság — a cél megjelölésével — kéri, vagy ha a bíróság elrendeli a Taggyűlés rendkívüli ülésének összehívását, akkor a Taggyűlést az Elnökség köteles összehívni és 30 napon belül megtartani.
   1. Az Taggyűlést az Elnökség legalább 15 nappal az ülés időpontja előtt kiküldött meghívóval, elsődlegesen az Intézet székhelyére hívja össze írásban, igazolható módon. írásbeli igazolható módon történő kézbesítésnek minősül: ajánlott küldeményként illetve a tagnak az elektronikus levelezési címére történő kézbesítés azzal, hogy a kézbesítés visszaigazolásra kerüljön. A meghívó tartalmazza az Intézet nevét, székhelyét, helyét, idejét és a javasolt napirendi pontokat. A napirendi pontokat a meghívóban legalább olyan részletezettséggel kell rögzíteni, hogy a szavazásra jogosult tagok álláspontjukat kialakíthassák. A meghívónak tartalmaznia kell továbbá a Taggyűlést határozatképtelensége esetére a megismételt Taggyűlés helyszínét és időpontját, és az arra történőfelhívást, hogy a megismételt Taggyűlés az eredeti napirendi pontok tekintetében a megjelentek számára tekintet nélkül határozatképes lesz. A meghívót az Intézet székhelyén és honlapján nyilvánosságra kell hozni A meghívó kézbesítésétől vagy közzétételétől számított 3 napon belül a tagok és az Intézet szervei az Elnökségtől a napirend kiegészítését kérhetik, a kiegészítés indokolásával. A napirend kiegészítésének tárgyában az Elnökség 2 napon belül dönt. Az Elnökség a napirend kiegészítését elutasíthatja vagy a kérelemnek helyt adhat. Döntését, továbbá elfogadás esetén a kiegészített napirendi pontokat minden esetben annak meghozatalától számított legkésőbb 2 napon belül igazolható módon közli a tagokkal. Ha az Elnökség a napirend kiegészítése iránti kérelemről nem dönt, úgy a Taggyűlést a napirend elfogadásáról szóló határozat meghozatalát megelőzően külön dönt a napirend kiegészítésének tárgyában, azzal, hogy a szabályszerűen nem közölt napirenden szereplő kérdésben csak akkor hozható határozat, ha valamennyi részvételre jogosult jelen van és a napirenden nem szereplő kérdés megtárgyalásához egyhangúan hozzájárulnak. A Taggyűlést megnyitását követően elsődlegesen meg kell állapítani a határozatképességet, vagyis az aktuális taglétszámhoz képest a megjelent és szavazásra jogosult tagok számát. A Taggyűlés az Elnök, akadályoztatása esetén az Alelnökök egyike vezeti A napirendi pontok tárgyalását megelőzően a tagok megválasztják a jegyzőkönyvvezető és két jegyzőkönyv hitelesítő személyét, valamint szükség esetén a 8-12 tagból álló szavazatszámláló bizottságot és a szavazatszámláló bizottságnak a Választmány által előzetesen megválasztott Elnökét.
5. A Taggyűlésen az Intézet bármely tagja részt vehet.
6. A Taggyűlés tárgysorozatához és megvitatandó kérdéseihez bármely Intézeti tag hozzászólhat, de csak a megválasztott, küldött tagok szavazhatnak. A tag a Taggyűlésen a szavazati jogát meghatalmazott képviselője útján is gyakorolhatja. A képviselő részére adott meghatalmazást teljes bizonyító erejű magánokirati formában írásba kell foglalni és azt a Taggyűléslevezető Elnökének az ülés kezdetén átadni.
7. A Taggyűlésen a választások titkos szavazással történnek. Kellő indoklással más kérdésben is elrendelhető titkos szavazás.
8. A Taggyűlési határozatképesség, a határozatok érvényessége, a tisztségekre jelölés és választás tekintetében jelen dokumentum IX. fejezete az irányadó.

# VI. Az Elnökség

1. Az Elnökség az Intézet ügyvezető képviseleti szerve. Foglalkozik az Alapszabály szerint hatáskörébe tartozó, továbbá a más Intézeti testületek által eléje terjesztett ügyekkel.
2. Az Elnökség összetétele:
3. Elnök,
4. egy budapesti és egy vidéki Alelnök,
5. Titkár,
6. Másodtitkár,
7. Pénztáros,
8. tanácskozási joggal az Elnökség ülésein részt vesz az előző ciklus Titkára, valamint
9. az Intézet minden tiszteletbeli Elnöke.
10. Az Elnökség Elnökét és tagjait a taggyűlés választja meg. Az Elnökségi tagok megbízatásának tartama 3 év. Az Elnökség tagjai közül alelnököt választ, aki az Elnök akadályoztatása esetén az operatív teendőket ellátja, ugyanakkor aláírási, illetve képviseleti joga nincs. Amennyiben az Elnök nem végleg, de tartósan akadályozva van, akkor a taggyűlés online szavazás után, ideiglenesen átruházhatja e jogokat az alelnökre. Ezen állapotot az Elnökség körlevele megszünteti, ha az Elnök újra el tudja látni feladatait.
11. Az Elnökség feladata:
12. vezeti az Intézet munkáját két Taggyűlése között;
13. elkészíti az Intézet éves munkatervét;
14. megállapítja a pártoló tagok tagsági díját;
15. gondoskodik a vezető és központi szervek határozatainak végrehajtásáról;
16. irányítja a munkacsoportok, állandó és időszaki bizottságok munkáját;
17. figyelemmel kíséri az Intézet weblapjainak szerkesztését és más kommunikációs csatornáinak működését
18. kiküld állandó és időszaki bizottságokat, megbízottakat, megszabja feladataikat, beszámoltatja őket tevékenységükről, és szükség esetén visszahívja tagjaikat;
19. előkészíti a Taggyűlést;
20. munkájáról beszámol a Taggyűlésnek;
21. felvesz a tagok javaslatára rendes és pártoló tagokat;
22. dönt Az Intézeti jutalmak kiosztásáról;
23. összehívja a Taggyűlést és meghatározza a napirendi pontjait;
24. részt vesz a Taggyűlésen és választ ad az Intézettel kapcsolatos kérdésekre;
25. szervezi és ellenőrzi a tagnyilvántartást;
26. vezeti az Intézet határozatait, szervezeti okiratait és egyéb könyveit;
27. megőrzi az Intézet működésével kapcsolatos iratokat;
28. dönt a tag felvételérő;
29. megteszi a törvényben előírt intézkedéseket az Intézetet érintő megszűnési ok fennállásának vizsgálata során és annak bekövetkezte esetén;
30. dönt mindazon kérdésben, amelyet jogszabály vagy alapszabály a hatáskörébe utal;
31. Az Elnökség határozatai ellen 15 napon belül a Taggyűléshez lehet fellebbezni, amit az Elnökség köteles összehívni annak rendes módja szerint.
32. Az Elnökséget az Elnök vagy a Titkár hívja össze legalább 15 nappal az ülés időpontja előtt kiküldött meghívóval írásban, a napirend egyidejű közlésével elsődlegesen az Intézet székhelyére
    1. igazolható módon. Egyebekben a Taggyűlés összehívására vonatkozó eljárási szabályokat kell alkalmazni a meghívó tartalmára és nyilvánosságra hozatalára is vonatkozóan.
    2. Az Elnökség szükség szerint, de kéthavonként legalább egyszer ülésezik. Üléseit online, hibrid és jelenléti formában is megtarthatja.
    3. Az Elnök illetve a Titkár két ülés között kérheti a tagokat, hogy kellően előkészített kérdésekben online szavaznak. A szavazás eredményét a kezdeményező kell, hogy hitelt érdemlően dokumentálja.
33. Az Elnökség ülései nyilvánosak, amely nyilvánosság jogszabályban meghatározott esetekben korlátozható.
34. Az Elnökség határozatát — az alapszabály vagy törvény eltérő rendelkezése hiányában - egyszerű szótöbbséggel, nyílt szavazással hozza. Az Elnökség határozatképes, ha ülésén a szavazati jogában nem korlátozott Elnökségi tagok több mint a fele jelen van. Az Elnökségi ülésről jegyzőkönyvet kell felvenni, amelyet a jelenlévő Elnökségi tagok írnak alá. A jegyzőkönyv tartalmára a XVII. fejezet 224 (10) bekezdésében foglaltak az irányadók.
35. Az Elnökség határozatait az Elnökségi ülésen szóban kihirdeti és az érintett tag(ok)kal a határozat meghozatalát követő 8 napon belül írásban, igazolható módon is közli a határozatoknak az Intézet honlapján történő közzétételével egyidejűleg.

# VII. Vezető tisztségviselők

1. Az Intézet vezető tisztségviselői:
   1. az Elnök,
   2. az Alelnökök,
   3. a Titkár,
   4. a Másodtitkár,
   5. a Pénztáros,
   6. a Felügyelő- és Fegyelmi-bizottság Elnöke és tagja.
2. Ezekre a tisztségekre csak azok választhatók meg, akik a választott tisztséget elfogadják, és nem állnak fenn velük szemben a hatályos civil törvényben és Ptk. 3:22 §-ban foglalt kizáró okok:

*A Ptk. 3:22 § szerint vezető tisztségviselő csak az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Nem lehet vezető tisztségviselő, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült, és az sem aki a Btk. 61.§ (2) bekezdése alapján közügyektől való eltiltás hatálya alatt áll. Nem lehet vezető tisztségviselő az sem, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet.*

A vezető tisztségviselők az Intézet Elnökségének más tagjaival, továbbá az Felügyelő Bizottság tagjaival közeli hozzátartozói, illetve élettársi viszonyban nem állhatnak.

1. Megszűnik a vezető tisztségviselői megbízatás
2. határozott idejű megbízatás esetén a megbízás időtartamának lejártával;
3. megszüntető feltételhez kötött megbízatás esetén a feltétel bekövetkezésével;
4. visszahívással;
5. lemondással;
6. a vezető tisztségviselő halálával vagy jogutód nélküli megszűnésével;
7. a vezető tisztségviselő cselekvőképességének a tevékenysége ellátásához szükséges körben történő korlátozásával;
8. a vezető tisztségviselővel szembeni kizáró vagy összeférhetetlenségi ok bekövetkeztével.
9. Az Intézet Taggyűlése a vezető tisztségviselőt bármikor, indokolás nélkül visszahívhatja.
10. A vezető tisztségviselő megbízatásáról az Elnökséghez címzett és intézett nyilatkozattal bármikor lemondhat, ha az Intézet működőképessége ezt megkívánja. A lemondás az új vezető tisztségviselő megválasztásával, ennek hiányában legkésőbb a bejelentéstől számított hatvanadik napon válik hatályossá.
11. A vezető tisztségviselő e tevékenysége során az Intézetnek okozott károkért a szerződésszegéssel okozott kárért való felelősség szabályai szerint felel az Intézettel szemben.
12. Az Intézet megszűnését megelőző két évben a vezető tisztségviselők az Intézet megszűnésétől számított két évig egyetemlegesen kötelesek helytállni az Intézet hitelezőivel szemben mindazon tartozásokért, amelyeket az Intézet vagyona vagy a vagyoni hozzájárulást nem szolgáltató Intézeti tagoknak a jogi személy általános szabályai szerinti helytállási kötelezettsége nem fedezett.

## VII.1. Az Elnök

1. Az Elnök vezeti az Intézet vezető szerveinek üléseit, képviseli az Intézetet más Intézetek, szervek és így tovább irányában. Felelős az Intézet alapszabályszerű működéséért. Az Elnök és a Titkár külön-külön, de együttes felelősség terhe mellett utalványozhatja az Intézet kifizetéseit. Az Elnök vagy a Titkár kezdeményezte utalványozáshoz a másik fél ellenjegyzése szükséges.
2. Az Elnök köteles a Taggyűlést haladéktalanul összehívni a szükséges intézkedések megtétele céljából, ha
3. az Intézet vagyona az esedékes tartozásokat nem fedezi;
4. az Intézet előreláthatólag nem lesz képes a tartozásokat esedékességkor teljesíteni; vagy
5. az Intézet céljainak elérése veszélybe került.
6. Ezekben az esetekben az összehívott Taggyűlésen a tagok kötelesek az összehívásra okot adó körülmény megszüntetése érdekében intézkedést tenni vagy az Intézet megszüntetéséről dönteni:

## VII.2. Az Alelnök

1) Az Elnököt akadályoztatása esetén az általa felkért egyik Alelnök helyettesíti.

## VII.3. A Tiszteletbeli Elnökök

1. A tiszteletbeli Elnökök tudományos és közéleti tekintélyükkel támogatják az Intézet tevékenységét. Őket a Taggyűléshatáridő nélkül választja. A Taggyűlésben és a Választmányban, [ill. az](http://ill.az) Elnökség ülésein tanácskozási joggal részt vehetnek.

## VII.4. A Titkár

* + - 1. A Titkár biztosítja a vezető szervek határozatainak végrehajtását, ellátja a két Elnökségi ülés között az Intézet folyamatos ügyintézését, elkészíti a vezető szervek elé terjesztendő beszámolókat, gondoskodik a Fegyelmi Bizottság, a szakosztályok, a tagozatok, az állandó és időszakos bizottságok és megbízottak munkájának irányításáról és ellenőrzéséről. Képviseli az Intézetet külső szervek előtt. Felelősség terhe mellett utalványozhatja az Intézet kifizetéseit, és elkészíti a pénztárossal együtt az Intézet éves költségvetési tervét. Akadályoztatása esetén Másodtitkár helyettesíti.

## VII.5. A Másodtitkárok

1. A Másodtitkár(ok) segítik a Titkár munkáját, és a Titkárt akadályoztatása esetén teljes jogkörrel helyettesíti a közülük kijelölt helyettes.

## VII.6. A Pénztáros

1. A pénztáros felelősség terhe mellett intézi az Intézet pénzügyeit, utalványozza az Intézet kifizetéseit, elkészíti a Titkárral együtt az Intézet éves költségvetési tervét, valamint a Taggyűlés elé terjesztendő jelentést. Okmányszerűen köteles igazolni a kifizetések jogosultságát. Működését az Elnök, a Titkár és az Felügyelő Bizottság bármikor ellenőrizheti.

## VII.7. A Felügyelő Bizottság Elnöke

1. A Felügyelő Bizottság Elnöke összefogja és vezeti a Felügyelő bizottság munkáját. Felel az éves jelentés elkészítéséért.

# VIII. A Központi Szervek

## VIII.1. Az Felügyelő Bizottság

1. Az Felügyelő Bizottság a Taggyűlés által megválasztott Elnökből, Titkárból, összesen három tagból és két tanácskozási jogú póttagból áll, az Intézet alapszabályszerű működését és az Intézet költségvetési tervének megtartását ellenőrzi. Betekintési joga van az Intézet vezető és központi szerveinek, állandó és időszaki bizottságainak, munkacsoportjainak munkájába; ezek ülésein tanácskozási joggal részt vehet az Felügyelő Bizottság bármely tagja. Az Felügyelő Bizottság tagjait rendszeresen tájékoztatni kell az Intézet életéről. Az Felügyelő Bizottság köteles a tagok vagy a döntéshozó szerv elé kerülő előterjesztéseket megvizsgálni, és ezekkel kapcsolatos álláspontját a Taggyűlés elé kerülő jelentésben is ismertetni: az Intézet irataiba, számviteli nyilvántartásaiba, könyveibe betekinthet, a vezető tisztségviselőktől és az Intézet munkavállalóitól felvilágosítást kérhet, az Intézet fizetési számláját, pénztárát, értékpapír- és áruállományát, valamint szerződéseit megvizsgálhatja és szakértővel megvizsgáltathatja. Köteles az intézkedésre jogosult vezető szervet tájékoztatni és annak összehívását kezdeményezni, ha arról szerez tudomást, hogy az Intézet működése során olyan jogszabálysértés vagy az Intézet érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult vezető szerv döntését teszi szükségessé, valamint ha a vezető tisztségviselők felelősségét megalapozó tény merült fel. Az intézkedésre jogosult vezető szervet az Felügyelő Bizottság indítványára — harminc napon belül - intézkedés céljából össze kell hívni. E határidő eredménytelen eltelte esetén az illetékes vezető szerv összehívására az Felügyelő Bizottság is jogosult. Ha az arra jogosult szerv a törvényes működés helyreállítása érdekében szükséges intézkedéseket nem teszi meg, az Felügyelő Bizottság köteles haladéktalanul értesíteni a törvényességi felügyeletet ellátó szervet. Az Felügyelő Bizottság működéséről beszámol a Taggyűlésnek.
2. Az Felügyelő Bizottság tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Nem lehet a bizottság tagja, akivel szemben a vezető tisztségviselőkre vonatkozó kizáró ok áll fenn, továbbá aki vagy akinek a hozzátartozója a jogi személy vezető tisztségviselője.
3. Nem lehet Elnöke vagy tagja az a személy, aki
   1. a legfőbb szerv, illetve az ügyintéző és képviseleti szerv Elnöke vagy tagja (ide nem értve az egyesület legfőbb szervének azon tagjait, akik tisztséget nem töltenek be),
   2. a közhasznú szervezettel a megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másképp nem rendelkezik,
   3. a közhasznú szervezet cél szerinti juttatásából részesül - kivéve a bárki által megkötés nélkül igénybe vehető nem pénzbeli szolgáltatásokat, és az egyesület által tagjának a tagsági jogviszony alapján a létesítő okiratban foglaltaknak megfelelően nyújtott alapcél szerinti juttatást -, illetve
   4. az a)-c) pontban meghatározott személyek közeli hozzátartozója.
4. Az Felügyelő bizottsági tagok az ellenőrzési kötelezettségük elmulasztásával vagy nem megfelelő teljesítésével a jogi személynek okozott károkért a szerződésszegéssel okozott kárért való felelősség szabályai szerint felelnek az Intézettel szemben.

## VIII.2. A Fegyelmi Bizottság

1. A Fegyelmi Bizottság a Taggyűlés által megválasztott Elnökből, Titkárból, két tagból és két tanácskozási jogú póttagból áll. Kidolgozza és a Választmány elé terjeszti az Intézet Fegyelmi Szabályzatát.
2. Azzal a taggal szemben, aki megsérti az Intézet alapszabályát illetve Taggyűlési határozatát, vagy aki az Intézet céljával összeegyeztethetetlen magatartást tanúsít, fegyelmi eljárás folytatható le.
3. A fegyelmi bizottság ülései:
   1. Az ülések előkészítéséről és összehívásáról a bizottság Elnöke a Titkár bevonásával gondoskodik. Az üléseket írásbeli meghívóval, a napirend megjelölésével az ülést megelőzően legalább tíz nappal meg kell küldeni a résztvevőknek.
   2. A fegyelmi bizottság ülése határozatképes, ha azon a bizottságból az ülést levezető Elnökön és Titkáron kívül még legalább egy rendes tag jelen van.
   3. Amennyiben a bizottság a hiányzó tagok miatt határozatképtelen, vagy az ülésről időközben távozó tagok miatt határozatképtelenné válik, ugyanazon ügyben 14 napon belül össze kell hívni a bizottságot.
   4. Határozatait egyszerű szótöbbséggel (a szavazatra jogosultak több mint felének a támogatásával), nyílt szavazással hozza.
   5. Az ülésekről jegyzőkönyvet kell vezetni.
   6. A jegyzőkönyvet az ülés levezető Elnöke és még egy, az ülés kezdetétől annak bezárásáig részt vevő tagja írja alá.
4. A bizottsági eljárás menete
   1. A bizottság eljárása a Társaság valamely tagjának vagy testületének a bejelentésére indul.
   2. A bizottság az érvényes bejelentést köteles a kézhezvételtől számított 8 napon belül megvizsgálni és dönteni az eljárás megindításáról vagy az eljárás megindításának megtagadásáról.
   3. A bizottság érdemi döntés előtt azzal a figyelmeztetéssel értesíti az érintett tagot, hogy a szabályszerű meghívása ellenére történő távolmaradása az ülés megtartását és a határozathozatalt nem akadályozza. A tag távollétében akkor hozható döntés, ha az ülésen értesítés ellenére nem jelenik meg és távollétét nem menti M. Az ülésen a tag számára biztosítani kell a védekezési lehetőséget Az ülésen a tag képviselővel is részt vehet.
5. A bizottság által hozható intézkedések:
   1. az eljárás megszüntetése,
   2. szóbeli figyelmeztetés,
   3. írásbeli figyelmeztetés,
   4. az Intézeti tisztségből való visszahívás,
   5. tagsági jogok meghatározott időre szóló felfüggesztése,
   6. kitüntetés megvonása,
   7. kizárási javaslat.
6. A Fegyelmi Bizottság határozathozatala:
   1. A bizottság határozatait az eljárás megindításától számított 30 napon belül egyszerű szótöbbséggel (a szavazatra jogosultak több mint felének a támogatásával) nyalt szavazással hozza meg.
   2. A bizottság a tag kizárása kérdésében a bizottsági vizsgálat eredményét összefoglaló javaslat ügyében az eljárás megindításától számított 30 napon belül titkos szavazással foglal állást.
7. A Bizottság határozata ellen annak kézhezvételétől számított 15 napon belül a Választmányhoz halasztó hatályú fellebbezésnek van helye. A Választmány a fellebbezés kérdésében a kézhezvételtői számított 30 napon belül köteles határozni. Határozata ellen bírósági felülvizsgálatnak van helye a Ptk.3:35-3:37 szerint a Gt. szabályai szerint - a határozat közléstől számított 30 napon belül a Fővárosi Törvényszékhez benyújtva.
8. A fegyelmi határozatokat írásba kell foglalni és indoklással kell ellátni. Az indoklásnak tartalmaznia kell a határozat alapjául szolgáló tényeket és bizonyítékokat, továbbá a jogorvoslati lehetőségről való tájékoztatást. A határozatot a taggal közölni kelt.
9. A kizárásról szóló határozati javaslatot 8 napon belül a Választmánynak meg kell küldeni, amely szerv a kizárásról a javaslat kézhezvételétől számított 30 napon belül dönt és döntését 8 napon belül igazolható módon közli az érintett taggal. A határozat ellen fellebbezésnek nincs helye, a kizárt tag e fejezet (6) bekezdése szerint jogorvoslatért a bírósághoz fordulhat.
10. A Választmány hatáskörébe tartozó fegyelmi ügyben az érintett felet meghallgathatja, illetve a tag kérése esetén köteles őt meghallgatni. Eljárása során a fegyelmi eljárásra vonatkozó szabályok szerint jár el.

# IX. A testületek határozatképessége

1. Az Intézet bármely testületének határozatképességére vonatkozó alábbi szabályokat a testület ülésének teljes időtartamára alkalmazni kell.
2. Ha egy tag valamely ügyben nem szavazhat, őt az adott határozat meghozatalánál a határozatképesség megállapítása során figyelmen kívül kell hagyni.
3. Az Intézet minden testülete akkor határozatképes, ha a testület ülésén jelen van a testület szavazati joggal rendelkező tagjainak több mint a fele.
4. Határozatképtelenség esetén a testületet 30 napon belül újabb ülésre kell összehívni, az alapszabályban meghatározott esetek kivételével. Ennek tárgysorozatán az ülésen elintézetlenül maradt napirendi pontok szerepelnek.
5. Nincs szükség ismételt összehívásra, ha az eredeti Taggyűlés meghívója tartalmazza a határozatképtelenség esetére megismételt Taggyűlés helyét, időpontját és napirendjét, továbbá azt a figyelmeztetést, hogy a megismételt Taggyűlés a megjelentek számára tekintet nélkül határozatképes.
6. A megismételt ülés a megjelent tagok számától függetlenül határozatképes, erre a megismételt Taggyűlés meghívójában a figyelmet fel kell hívni.
7. Ha a Taggyűlést a határozatképtelenné válás miatt meg kellett szakítani, az újból összehívott Taggyűlés csak azokkal a napirendi pontokkal foglalkozhat, amelyek ügyében határozatképtelenség miatt az első alkalommal határozatot hozni nem lehetett.

# X. Határozathozatal

1. A testületek határozataikat általában nyílt szavazással, egyszerű szótöbbséggel, azaz a határozatképesség megállapításánál figyelembe vett szavazatok egyszerű szótöbbségével hozzák meg, valamennyi szavazásra jogosult tag egyenlő szavazattal rendelkezik. A Taggyűlés titkos szavazással dönt vezető tisztségviselők és a testületek Elnökének és tagjainak 3 évre történő megválasztása kérdésében, vagy ha a titkos szavazást a testület bármely tag kérésére elhatározza. A Fegyelmi Bizottság titkos szavazással dönt a tag kizárására vonatkozó határozati javaslatról.
2. A Taggyűlés a jelenlévő tagok %-es szótöbbséggel hozott határozatával dönt az Intézet Alapszabályának és Ügyrendjének módosításáról, azonban a döntés érvényességéhez az is szükséges, hogy a 9. § szerint megválasztott teljes küldöttlétszámnak legalább a fele a határozatijavaslatot megszavazza. Az egyesület megszűnéséhez és az egyesület céljának módosításához a szavazati joggal bíró valamennyi tag 3/4 - es szótöbbséggel hozott határozata szükséges.
3. A legfőbb szerv, valamint az ügyintéző és képviseleti szerv határozathozatalában nem vehet részt az a személy:
   1. akit a határozat kötelezettség vagy felelősség alól mentesít vagy a jogi személy terhére másfajta előnyben részesít;
   2. akivel a határozat szerint szerződést kell kötni;
   3. aki ellen a határozat alapján pert kell indítani;
   4. akinek olyan hozzátartozója érdekelt a döntésben, aki a jogi személynek nem tagja;
   5. aki a döntésben érdekelt más szervezettel többségi befolyáson alapuló kapcsolatban áll; vagy
   6. aki egyébként személyesen érdekelt a döntésben.
   7. Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az egyesület által tagjának, a tagsági jogviszony alapján nyújtott, létesítő okiratnak megfelelő cél szerinti juttatás.
4. Az Intézet tagja, vezető tisztségviselője és Felügyelő bizottsági tagja kérheti a bíróságtól az Intézet szervei által hozott határozat hatályon kívül helyezését, ha a határozat jogszabálysértő vagy a létesítő okiratba ütközik.
5. A határozat hatályon kívül helyezése iránt attól az időponttól számított harminc napon belül lehet keresetet indítani az Intézet ellen, amikor a jogosult a határozatról tudomást szerzett vagy a határozatról tudomást szerezhetett volna. A határozat meghozatalától számított egyéves, jogvesztő határidő elteltével per nem indítható. A határozat hatályon kívül helyezése iránti per megindításának a határozat végrehajtására halasztó hatálya nincs. A bíróság indokolt esetben a felperes kérelmére a határozat végrehajtását felfüggesztheti.
6. Nem jogosult perindításra az, aki a határozat meghozatalához szavazatával hozzájárult, kivéve, ha tévedés, megtévesztés vagy jogellenes fenyegetés miatt szavazott a határozat mellett. Egyebekben a Ptk. 3:35-3:37. alapján a Gt. szabályai az irányadók.
7. Az Intézet testületei - a Taggyűlés kivételével -indokolt esetben határozhatnak a testület összehívása nélkül is illetve online szavazás útján
   1. A határozati javaslatot a tagok részére írásban meg kell küldeni és részükre a tervezet kézhezvételétől számított nyolcnapos határidőt kell biztosítani arra, hogy szavazatukat megküldjék a testület Elnökének.
   2. Az ülés tartása nélküli döntéshozatal során a határozatképességre és szavazásra vonatkozó rendelkezéseket azzal az eltéréssel kell alkalmazni, hogy a határozathozatali eljárás akkor eredményes, ha legalább annyi szavazatot megküldenek a testület Elnökének, amennyi szavazati jogot képviselő tag jelenléte ülés tartása esetén szükséges lenne. Bármely távollevő tag szavazatának megküldésekor kérheti a testület Elnökét új ülés összehívására, bizonyos, általa kifogásolt határozati javaslat megvitatása céljából. Kérését indokolnia kell. A testület Elnöke az összes szavazatok összeszámlálása alapján megállapítja, hogy a határozati javaslatok megkapták-e a többséget. Ha egy javaslat a többséget nem kapta meg, akkor dönt arról, hogy 30 napon belül újabb ülést hív össze az el nem fogadott javaslatok megvitatása céljából, amely a megjelentek számára való tekintet nélkül határozatképes, vagy azokat a testület legközelebbi rendes ülésének napirendjére tűzi. Ha a javaslat többséget kapott, és nem merült fel ellene kifogás, érvényes határozattá válik. Ha többséget kapott ugyan, de kifogás merült fel ellene, akkor a testület Elnöke az indokok figyelembevételével dönt, hogy a javaslat határozattá váljék-e, vagy újabb rendkívüli vagy rendes ülésen nyerjen megvitatást
   3. A határozathozatal napja a szavazási határidő utolsó napja, ha valamennyi szavazat korábban beérkezik, akkor az utolsó szavazat beérkezésének napja.

# XI. Választások

1. A Taggyűlésen megválasztandó tisztségviselőkre az Elnökség által felkért jelölőbizottság tesz javaslatot. Lehetőséget kell adni arra, hogy a küldöttek a jelölőbizottság javaslatát kiegészítsék az Ügyrend előírásai szerint.
2. A választások titkosak. A Taggyűlésen a szavazólapra új név is beírható, az Ügyrendben leírtak szerint.
3. Az Intézet céljainak hathatósabb előmozdítására az Intézet weblapot üzemeltet.

# XII. Az Intézet pénzgazdálkodása és működésének főbb kérdései

1. Az Intézet jövedelmének forrásai:
   1. a rendes tagok által fizetett tagdíjak;
   2. az állami szervek által — esetleg a Szövetségen keresztül biztosított — pénzügyi támogatás;
   3. az Intézet kezelésében levő alapítványok kamatai;
   4. az Intézet rendezvényeire befizetett hozzájárulások;
   5. egyéb bevételek.
2. Az Intézet pénzgazdálkodását éves költségvetés alapján végzi.
3. Az Intézet gazdasági-vállalkozási tevékenységet csak közhasznú céljainak megvalósítása érdekében, azokat nem veszélyeztetve végez
4. Az Intézet gazdálkodása során elért eredményét nem osztja fel, azt az Alapszabályban meghatározott tevékenységekre fordítja.
5. Az Intézet gazdasági-vállalkozási tevékenységének fejlesztéséhez a tevékenységét veszélyeztető mértékű hitelt nem vehet fel.
6. Az Intézet köteles a beszámoló jóváhagyásával egyidejűleg közhasznúsági mellékletet készíteni, amelyet a beszámolóval azonos módon köteles letétbe helyezni és közzétenni.
7. Közvetlen politikai tevékenységet nem folytat, szervezete pártoktól független és azoknak anyagi támogatást nem nyújt.
8. Az Intézet vezető szerveinek üléséről helyszíni feljegyzések alapján jegyzőkönyvet kell vezetni, amely tartalmazza az ülés időpontját, a megjelentek névsorát, az ülésen hozott határozatok pontos szövegét, és hatályát, valamint a határozatok mellett és ellen szavazók és tartózkodók számát. A jegyzőkönyvet a vezető szervnek két, az Elnök által az ülés elején felkért tagja hitelesíti. A vezető szervek üléseinek jegyzőkönyveit éves tagolásban meg kell őrizni; ez képezi a határozatok nyilvántartását. Az Intézet központi szerveinek üléseiről a központi szerv Titkára és a jegyzőkönyv hitelesítésére felkért két személy által aláírt, az ülésen megjelentek névsorát, az ülésen hozott határozatok pontos szövegét, a határozatok mellett és ellen szavazók, valamint a tartózkodók számát tartalmazó jegyzőkönyv készítendő. A testület bármely tagja kérheti az ülésen kifejtett véleményének jegyzőkönyvbe vételét.
9. Az Intézet a működésének, szolgáltatásainak, azok igénybevételi módjának nyilvánosságát a internetes honlapján, az Intézet székhelyén elhelyezett hirdetőtáblán való közzététel útján biztosítja
10. Az Intézet vezető szerveinek egyes tagokat érintő határozatairól az érintetteket 10 napon belül írásban értesíteni kell.
11. Az Intézet kibővített vezetősége (az Elnökség és a Felügyelő Bizottság tagjai és póttagjai, valamint a felkért munkacsoportok, időszakos bizottságok vezetői) évente legalább háromszor körlevélben kap részletes beszámolót az Intézetben történtekről.
12. Az Intézet rendezvényeiről, szolgáltatásairól és az azokra való jelentkezés módjáról, havi rendszerességgel minden érdeklődőnek elektronikus posta útján értesítést küld. Ezek az Intézet honlapján is megtekinthetők.

# XIII. Az Intézet megszűnésével kapcsolatos előírások

1. Az Intézet megszűnik, ha
   1. a Taggyűlés a feloszlást vagy a megszűnést kimondja, kivéve, ha az egyesülettel szemben eredménytelen végrehajtás volt, vagy a fizetésképtelenséget a bíróság megállapította;
   2. más egyesülettel történő egyesülését a Taggyűlés kimondja;
   3. a bíróság a Társaságot — a jogszabályokban meghatározott feltételek esetén — feloszlatja, vagy megszűnését megállapítja;
   4. fizetésképtelenség miatt indult eljárásban a bíróság megszünteti és az egyesületet a nyilvántartásból törli.
2. Az Intézet megszűnése esetén vagyona — a hitelezők kielégítése után —, amennyiben erről a Taggyűlés külön nem rendelkezik, állami tulajdonba kerül, és azt közérdekű célra kell fordítani.

# XIV. Vegyes rendelkezések

1. Mindazokban a kérdésekben, amelyekről az Intézet Alapszabálya nem rendelkezik, az Intézet Ügyrendjét és Fegyelmi Szabályzatát kell figyelembe venni.
2. Az Intézet szolgáltatásait bárki igénybe veheti.

# XV. Záradék

1) Ezt az Alapszabályt a Taggyűlés 2023.hh.nn-én jóváhagyta, és ugyanezen a napon lépett hatályba.